**ԹԱԼԻՆ ՀԱՄԱՅՆՔԻ ՂԵԿԱՎԱՐԻ ՊԱՇՏՈՆԱԿԱՏԱՐ ՏԱՎՐՈՍ ՍԱՓԵՅԱՆԻ ՈւՂԵՐՁԸ ՀԱՅԱՍՏԱՆԻ ԱՆԿԱԽՈւԹՅԱՆ ՕՐՎԱ ԱՌԹԻՎ.**

 21 սեպտեմբեր 2022թ

***Հարգելիʹ հայրենակիցներ,***

***Սիրելիʹ համաքաղաքացիներ,***

Շնորհավորում եմ Ձեզ, բոլորիս, մեր կարևորագույն պետական տոնի` Հայաստանի Անկախության օրվա առթիվ։

1991 թվականի սեպտեմբերի 21-ին, հայ ժողովուրդը միասնաբար, իր վստահության քվեով անկախության «այոն» հաստատեց` Հայաստանը հռչակվեց Անկախ պետականություն։

Անկախությունը մենք ձեռք ենք բերել հայ ժողովրդի հավաքական ջանքերով` համազգային միասնությամբ, գիտակրթական զարգացվածությամբ, հայրենանվեր հոգեբանությամբ, ռազմավարական նոր ծրագրերի իրագործմամբ, արիասիրտ բանակով, Հայաստան-Արցախ-Սփյուռք եռակապի ամրապնդմամբ։

Անկախությունն ազատություն է անվտանգ ապրելու համար, Անկախությունը մեր իրավակարգն է։ Սակայն 2022 թվականի սեպտեմբերի 13-ին ադրբեջանական զինված ուժերը լայնածավալ ռազմական գործողություններ սանձազերծեցին հայ-ադրբեջանական սահմանի երկայնքով, ռմբակոծեցին ինքնիշխան Հայաստանի հայկական դիրքերը և սպառնացել մեր տարածքային ամբողջականությանը։

Սիրելիʹ իմ ժողովուրդ, առկա իրադրության մեջ մենք պետք է լինենք միաբան, որպեսզի համախմբված դիմակայենք թշնամու սադրիչ գործողություններին, հավատարիմ լինենք Հայրենիքին, սատարենք Հայոց բանակին ու հայ ժողովրդին, չերկմտենք և գործենք, պաշտպանենք մեր երկրի սահմանները, ինքնիշխանությունն ու տարածքային ամբողջականությունը։

Անկախության օրը` սեպտեմբերի 21-ը, մեր համազգային միասնության խորհրդանիշն է։ Խորին խոնարհում նրանց անմահ հիշատակի համար, ովքեր զոհվեցին հանուն Հայաստանի և Արցախի անկախության։ Այսօր էլ նրանք զոհվեցին, որ մենք ապրենք, նրանք անմահացան հանուն Հայաստանի պետական սահմանների, ու մեր անկախ պետականության պաշտպանության համար։ Ապրիր Հայաստան ու Հայ ժողովուրդ` Անկախությունը քո իրավակարգն է, քո կրթությունն ու քո մշակույթն է, քո աշխատանքն է։ Համոզված եմ, որ բոլորս միասին կկառուցենք այսօրվա ու վաղվա Հայաստանը, միշտ կպաշտպանենք մեր անկախությունն ու տարածքային ամբողջականությունը։ Մենք կամքով ուժեղ ենք, նպատակների իրականացումն արդար, նոր հաղթանակներն առջևում են, չվարանենք ու համախմբվենք, որպեսզի հզորացնենք ու զարգացնենք ՀՀ-ը, որ հավերժ ապրի հայ ժողովուրդը, միշտ փողփողա Հայկական եռագույնը ու զորեղ լինի Հայոց բանակը։

Արժանահիշատակ այսօրվա առթիվ մաղթում եմ Ձեզ, բոլորիս, ի սփյուռ հայ ժողովրդին խաղաղություն, բարեկեցություն, անվտանգ ապրելու ինքնիշխան Հայաստանի Հանրապետությունում։

**Փաʹռք Անկախ Հայաստանի Հանրապետությանը։**

**Շնորհավոʹր Անկախության տոնդ Հայաստան և հայ ժողովուրդ։**

**Շնորհավորանքներով**

**Թալին համայնքի ղեկավարի**

 **պաշտոնակատար` Տավրոս Սափեյան**